Author: Juraj Krajčovič
Last saved by: pavol.nunuk
Company: Ministerstvo pôdohospodárstva SR

Dôvodová správa
Všeobecná časť
Ministerstvo pôdohospodárstva Slovenskej republiky predkladá návrh nariadenia vlády Slovenskej republiky, ktorým sa mení nariadenie vlády Slovenskej republiky č. 264/2009 Z. z. o podporných opatreniach v pôdohospodárstve v znení neskorších predpisov.
Návrh nariadenia sa predkladá z dôvodu úpravy skutočností uvedených v vypúšťaných paragrafoch v právnom predpise vyššej právnej sily.
Návrh nariadenia vlády nezakladá nové nároky na štátny rozpočet, rozpočty obcí a rozpočty vyšších územných celkov.
Návrh nariadenia vlády je v súlade s Ústavou Slovenskej republiky, ostatnými všeobecne záväznými právnymi predpismi a medzinárodnými zmluvami, ktorými je Slovenská republika viazaná.
DOLOŽKA  ZLUČITEĽNOSTI
právneho predpisu s právom Európskej únie
1.	Predkladateľ právneho predpisu: Ministerstvo pôdohospodárstva Slovenskej republiky
2.	Názov návrhu právneho predpisu: Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 264/2009 Z. z. o podporných opatreniach v pôdohospodárstve v znení neskorších predpisov
3.	Problematika návrhu právneho predpisu:
a)	je upravená v práve Európskej únie:
-	v primárnom práve, a to:
Čl. 87 a 88 Zmluvy o fungovaní Európskej únie v platnom znení
-	v sekundárnom práve, a to:
1.	Nariadenie Rady (ES) č. 1698/2005 z 20. septembra 2005 o podpore a rozvoji vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 277, 21. 10. 2005) v znení nariadenia Rady (ES) č. 1463/2006 z 19. júna 2006( Ú. v. EÚ L 277, 9. 10. 2006), nariadenia Rady (ES) č. 1944/2006 z 19. 12. 2006 (Ú. v. EÚ L 367, 22. 12. 2006), nariadenia Rady (ES) č. 2012/2006 z 19. 12. 2006 (Ú. v. EÚ L 384, 29.12.2006) a nariadenia Rady (ES) č. 74/2009 z 19. 1. 2009 (Ú. v. EÚ L 30, 31. 1. 2009)
2.	Nariadenie Rady (ES) č. 1198/2006 z 27. júla 2006 o Európskom fonde pre rybné hospodárstvo (Ú. v. EÚ L 223, 15. 8. 2006).
3.	Nariadenie Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy o štátnej pomoci pre malé a stredné podniky (MSP) pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001 (Ú. v. EÚ L 358, 16. 12. 2006).
4.	Nariadenie Komisie (ES) č. 1998/2006 z 15. decembra 2006 o uplatňovaní článkov 87 a 88 zmluvy na pomoc de minimis (Ú. v. EÚ L 379, 28. 12. 2006).
5.	Nariadenie Komisie (ES) č. 875/2007 z 24. júla 2007 o uplatňovaní článkov 87 a 88 Zmluvy o ES, pokiaľ ide o pomoc de minimis v sektore rybného hospodárstva, ktorým sa mení a dopĺňa nariadenie (ES) č. 1860/2004 (Ú. v. EÚ L 193, 25.07.2007).
6.	Nariadenie Komisie (ES) č. 1535/2007 z 20. decembra 2007 o uplatňovaní článkov 87 a 88 Zmluvy o ES na pomoc de minimis v sektore poľnohospodárskej výroby (Ú. v. EÚ L 337, 21. 12. 2007).
7.	Nariadenie Komisie (ES) č. 736/2008 z 22. júla 2008 o uplatňovaní článkov 87 a 88 zmluvy na štátnu pomoc malým a stredným podnikom pôsobiacim vo výrobe, spracovaní a uvádzaní produktov rybného hospodárstva na trh (Ú . v. EÚ L 201, 30. 7. 2008).
8.	Nariadenie Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) (Ú. v. EÚ L 214, 9.8.2008).
c)	nie je obsiahnutá v judikatúre Súdneho dvora Európskej únie alebo Súdu prvého stupňa Európskej únie.
4.	Záväzky Slovenskej republiky vo vzťahu k Európskej únii:
a)	bezpredmetné.
b)	v danej oblasti nebolo začaté konanie proti Slovenskej republike o porušení Zmluvy o fungovaní Európskej únie podľa čl. 258 až 260 Zmluvy o fungovaní Európskej únie v platnom znení.
c)	bezpredmetné.
5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie:
Úplný
6.	Gestor (spolupracujúce rezorty):
Ministerstvo pôdohospodárstva Slovenskej republiky

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie
Prvá časť: Odhad dopadov na verejné financie
Predkladaný návrh nariadenia vlády nebude mať negatívny vplyv na verejné financie. 
Druhá časť: Odhad dopadov na obyvateľov, hospodárenie podnikateľskej sféry a iných právnických osôb
Predkladaný návrh nariadenia vlády bude mať pozitívny vplyv na obyvateľov aj na hospodárenie podnikateľskej sféry.
Tretia časť: Odhad dopadov na životné prostredie
Predkladaný návrh nariadenia vlády nebude mať negatívny vplyv na životné prostredie.
Štvrtá časť: Odhad vplyvov na zamestnanosť
Predkladaný návrh nariadenia vlády nebude mať negatívny dopad na zamestnanosť.
Piata časť: Vplyv na podnikateľské prostredie
Predkladaný návrh nariadenia vlády bude mať pozitívny vplyv na podnikateľské prostredie.
Osobitná časť
K čl. I
Ustanovuje sa vypustenie § 11a a § 24, ktorých problematika bude uprevená v právnom predpise vyššej právnej sily.
K čl. II
Ustanovenie o účinnosti nariadenia vlády.